ร้านกาแฟวังเลา ... จริงๆ ตั้งอยู่ในเขต อ.นบพิตำ หากขับรถมาจากท่าศาลา เมื่อเจอแยกนาเหรงเลี้ยวซ้าย อึดใจเดียวก็จะเจอร้านอยู่ซ้ายมือริมถนน ละแวกนี้เป็นพื้นที่ธรรมชาติ มีป่าและสวนตลอดเส้นทาง

ติดกันเป็นร้านล้างรถ ดังนั้นหากใครที่รอล้างรถสามารถแวะมาเติมความอร่อยที่นี่ได้ครับ บรรยากาศดีมาก เต็มไปด้วยต้นไม้ ร่มเย็น ประดุจนั่งเล่นอยู่ที่สวนหน้าบ้านของตัวเองเลย ^^

ที่นี่มีเมนูกาแฟและน้ำต่างๆ รวมถึงขนมปังปิ้ง ให้เลือกชิม ชอบ "ชาเย็น" ที่นี่มากครับ หอมหวานอร่อย มีความเข้มของตัวชา คือมันอร่อยมาก

ส่วนขนมปังปิ้งก็อร่อยเลยดีเดียว ราดนมมาเต็มที่ พร้อมความมันของเนย จิ้มกิน จิ้มกิน เผลอแป๊บเดียวหมดจาน  

หากใครต้องการความสงบ นั่งจิบกาแฟหอมๆ กลางบรรยากาศธรรมชาติ แนะนำที่นี่เลยครับ ราคาก็เป็นกันเองมาก